
  REFERAT DE APROBARE A PROIECTULUI DE HOTĂRÂRE 
        privind aprobarea dobândirii de către Municipiul Timişoara, a terenului ce face   obiectul renunţării la dreptul de proprietate de către Meszaros Elisaveta

	Având în vedere adresa nr.CT2021-272 din 25.01.2021, înregistrată la Primăria Municipiului Timişoara, de către Meszaros Elisaveta, prin care ne înştiinţează că, renunţă la dreptul de proprietate asupra imobilului-teren situat în Timișoara str. Chișodei nr.45-47, înscris în C.F. nr.452340-Timişoara, în suprafaţă de 946 m.p.,  reprezentând teren intravilan pentru drum și zone verzi;
 	Având în vedere, “Declarația”, de renunțare la dreptul de proprietate, autentificată sub nr.67 din 22.01.2021, la Societatea Profesională Notarială ”Vraști-Albu”, de către Notar Public, Albu Adriana Caius, prin care, în calitate de proprietar tabular al imobilului-teren menţionat mai sus, declară că, renunţă la dreptul de proprietate asupra acestuia, în favoarea municipiului Timișoara.
 În conformitate cu prevederile art.562, alin.2 din Codul Civil, în Cartea Funciară nr.452340-Timişoara, a fost notată declarația de renunțare. 
	În baza art.553, alin.2 din Codul Civil, “Imobilele cu privire la care s-a renunţat la dreptul de proprietate conform art.562 alin.2, intră în domeniul privat al comunei, orașului sau municipiului, prin hotărârea consiliului local”.
Având în vedere cele menţionate mai sus şi faptul că, din înscrisurile în cartea funciară, destinaţia imobilului-teren este, ”teren intravilan pentru drum și zone verzi”, în temeiul art.286, alin.4 şi a pct.I din Anexa nr.4, din OUG nr.57 din 03.07.2019 - privind Codul administrativ, înaintăm spre dezbaterea și aprobarea Consiliului Local al Municipiului Timişoara, proiectul de hotărâre, privind dobândirea de către Municipiul Timişoara, în domeniul privat, a imobilului-teren situat în Timișoara str. Chișodei nr.45-47, înscris în C.F. nr.452340-Timișoara, în suprafață de 946 m.p. și totodată, trecerea terenului respectiv, din domeniul privat al municipiului, în domeniul public al Municipiului Timişoara, cu destinaţia de ”teren intravilan pentru drum și zone verzi”.   

               PRIMAR,				                                                         VICEPRIMAR,
 Dominic Fritz					                                            Cosmin A. Tabără 






                                                                        DIRECTOR,
                                                                        Mihai Boncea

